Prva pošta u Brčkom
<s>Prva pošta u Brčkom naziv je prve namjenski izgrađene građevine u Brčkom, za potrebe poštanskog saobraćaja.</s><s>Proglašena je za nacionalni spomenik BiH.</s>

<s>Lokacija 
Nalazi se u stambenom naselju Kolobara u kojem su još dva nacionalna spomenika: Islahijet – građevinska cjelina iz austrougarskog perioda i Kočića kuća.</s>

<s>Historija 
Organizacija savremene pošte i njene mreže počinje u vrijeme bosanskog vezira Topal Osman-paše (1861-1896. godine), i donošenja Seferske naredbe.</s><s>Prva pošta (telegrafska stanica) ustanovljena je u Mostaru 1858. godine, a u Sarajevu 1864. godine.</s>

<s>Brčanska pošta otvorena je 1864.godine, a zgrada se nalazila preko puta današnjeg Radničkog doma.</s><s>U toj pošti je radio samo jedan službenik a sav poštanski saobraćaj odvijao se prema Bosanskom Šamcu, Zvorniku, Tuzli i Sarajevu.</s><s>Pošta imala je žig, koji je bio u upotrebi od 1865. do 1878.godine, i na njemu je, na turskom jeziku pisalo: POSTEHANA BRČKI, odnosno poštanski ured Brčki.</s>

<s>Dolaskom Austro-Ugarske 1878.godine, u zgradu turske pošte useljava se 17 etapna poštanska stanica sa jednim službenikom.</s><s>Već 1879.godine preimenovana je u stalnu Vojnu poštu i imala je svoj žig sa nazivom K.und K.MILIT.</s><s>POST-BRČKA, (Carska i kraljevska vojna pošta).</s><s>Na tom žigu mijenja se i naziv grada iz BRČKI u BRČKA.</s><s>Iste godine uspostavljen je prvi telegram sa neograničenom dnevnom i noćnom službom.</s><s>Telegrafska linija povezivala je Brčko preko Rajevog Sela sa područjem Hrvatske.</s><s>Sljedeće, 1879. godine uspostavljena je direktna telegrafska linija Osijek-Vinkovci-Brčko.</s>

<s>Za poštanske pošiljke bio je organizovan 1892 i kolski prevoz na relaciji Brčko-Tuzla.</s><s>Običnim zaprežnim kolima prevožene su poštanske pošiljke na relacijama prema Obudovcu, Gornjem Rahiću i Bukviku.</s>

<s>Tokom 1904. godine otvorena je lokalna telefonska centrala u Brčkom, koja je bila povezana sa osam bosanskohercegovačkih gradova.</s><s>Veza sa Vinkovcima uspostavljena je 1907. godine.</s><s>Struktura telefonskih pretplatnika u Brčkom 1913. godine: od ukupno 38 brojeva vojna i civilna vlast imala je 7, trgovine, hoteli i kafane 12, banke 10, advokati 2, ljekari i bolnice 3 i fabrike i preduzeća 4 pretplatnika.</s><s>Tokom 1912 organizovane su pomoćne pošte u okolnim naseljima.</s>

<s>U posljednjoj deceniji austrougarske uprave došlo je do formiranja tzv. ambulantnih pošta na važnijim pravcima u zemlji.</s><s>Takva ambulantna pošta postojala je i na pravcu Brčko-Vinkovci.</s>

<s>Opis 
Austrougarska pošta će u staroj turskoj zgradi ostati sve do 1892.godine kada se, po završetku izgradnje brčanske Vijećnice, seli u nove prostorije i u Vijećnici će ostati sve do 1894.godine.</s><s>Tada se ponovo preseljava u novosagrađenu zgradu.</s><s>Ovu novu zgradu je izgradio brčanski veletrgovac Alijaga Kučukalić koji ju je ustupio pod najam Austrougarskoj vladi.</s><s>U toj će zgradi pošta raditi i u vrijeme Kraljevine Jugoslavije, NDH-a i u doba socijalističke vladavine, odnosno sve do 1959.godine kada se preseljava u novu zgradu u centru grada.</s>

<s>Objekat pošte je prizeman i ima ugaonu dispoziciju, u obliku slova „L“ (sa dva asimetrična krila) ukupne površine od 511 m2.</s><s>Ukupna visina objekta je oko 8,4 m. Na fasadi nalazi se 14 otvora od kojih je 13 prozorskih.</s>

<s>Ulične fasade objekta, riješene su u duhu historicizma (neorenesansa), što se ogleda u pravilnom ritmu prozorskih otvora,  istaknutim krovnim vijencem, i  horizontalnoj podjeli na plitko odvojene trake.</s><s>Duž čitavog objekta krovni vijenac je blago istaknut i profilisan sa karakterističnim ležećim olukom.</s><s>Ispod njega se nalazi plitki friz koji završava horizontalnom profilacijom, koja se proteže takođe duž obje glavne fasade.</s><s>Krovni vijenac, friz i horizontalna profilacija tvore okvir kompletne kompozicije uličnih pročelja, koji sa nizovima prozora na fasadnim plohama, naglašavaju izrazitu horizontalnost.</s>

<s>Literatura</s>

<s>Reference</s>

<s>Vanjski linkovi 
 Historijski razvoj pošte u Bosni i Hercegovini
 Prve brčanske pošte.</s>

<s>Građevine u Brčkom
Nacionalni spomenici u Brčkom
Arhitektura istoricizma u Bosni i Hercegovini</s>

